钦定古今图书集成/方舆汇编/职方典/第1478卷 > 《临安秋江静钓》王奎
## 钦定古今图书集成/方舆汇编/职方典/第1478卷 > 《临安秋江静钓》王奎

“长江西来几千里，白浪飞流拍天起。中有修鳞长比
人，不入先生钓竿里。先生襟度足与娱，直钓在意不
在鱼。要将清风荡星斗，不与怒涛同卷舒。昨夜一丝
醮寒月，今夜一丝拂飞雪。举头傲睨天地裂，目光夜
射蛟鼍窟。先生钓竿几许长，先生经纶千丈强。子陵
桐江遇文叔，尚父渭水逢周昌。江山回首应非故，世”
事茫茫难缕数。《赤壁》天空雁不来，采石明月鲸已去。
乾坤上下清绝尘，天横水白结冰银。先生有意投竿
起，岁月无情那待人。